ਦ ਸੀਕਰੇਟ ਆਫ ਦ ਨਾਗਾਸ
ਦ ਸੀਕਰੇਟ ਆਫ ਦ ਨਾਗਾਸ ਭਾਰਤੀ ਅੰਗਰੇਜੀ ਲੇਖਕ ਅਮੀਸ਼ ਤ੍ਰਿਪਾਠੀ ਦੀ ਸ਼ਿਵ ਤਿਕੋਣੀ ਲੜੀ ਦਾ ਦੂਜਾ ਨਾਵਲ ਹੈ। ਇਹ ਕਹਾਣੀ ਮੇਲੂਹਾ ਦੀ ਕਾਲਪਨਿਕ ਧਰਤੀ ਵਿੱਚ ਵਾਪਰੀ ਹੈ ਅਤੇ ਇਹ ਬਿਆਨ ਕਰਦੀ ਹੈ ਕਿ ਕਿਵੇਂ ਉਸ ਧਰਤੀ ਦੇ ਵਸਨੀਕ ਸ਼ਿਵ ਨਾਮ ਦੇ ਇੱਕ ਘੁਮੰਕੜ ਦੇ ਦੁਆਰਾ ਬਚਾਏ ਗਏ ਸਨ। ਇਹ ਉਸ ਜਗ੍ਹਾ ਤੋਂ ਸ਼ੁਰੂ ਹੁੰਦਾ ਹੈ ਜਿੱਥੋਂ ਇਸ ਤੋਂ ਪਿਛਲਾ ਨਾਵਲ ਦ ਇਮੌਰਟਲਸ ਆਫ ਮਲੂਹਾਖਤਮ ਹੁੰਦਾ ਹੈ। ਸ਼ਿਵ ਸਤੀ ਨੂੰ ਹਮਲਾ ਕਰਨ ਵਾਲੇ ਨਾਗਾ ਤੋਂ ਬਚਾਉਣ ਦੀ ਕੋਸ਼ਿਸ਼ ਕਰ ਰਿਹਾ ਸੀ। ਬਾਅਦ ਵਿੱਚ ਸ਼ਿਵ ਆਪਣੇ ਸਿਪਾਹੀਆਂ ਦੀ ਟੁਕੜੀ ਲੈ ਜਾਂਦਾ ਹੈ ਅਤੇ ਪੂਰਬ ਵੱਲ ਬਰੰਗਾ ਦੀ ਧਰਤੀ ਵੱਲ ਜਾਂਦਾ ਹੈ, ਜਿੱਥੇ ਉਹ ਨਾਗਾ ਲੋਕਾਂ ਤੱਕ ਪਹੁੰਚਣ ਲਈ ਕੋਈ ਸੁਰਾਗ ਲੱਭਣਾ ਚਾਹੁੰਦਾ ਹੈ। ਸ਼ਿਵ ਨੂੰ ਇਹ ਵੀ ਪਤਾ ਚੱਲਿਆ ਕਿ ਸਤੀ ਦਾ ਪਹਿਲਾ ਬੱਚਾ ਅਜੇ ਵੀ ਜਿੰਦਾ ਹੈ, ਅਤੇ ਨਾਲ ਹੀ ਉਸ ਦੀ ਜੁੜਵੀਂ ਭੈਣ ਵੀ। ਉਸਦੀ ਯਾਤਰਾ ਆਖਰਕਾਰ ਉਸ ਨੂੰ ਨਾਗਾ ਦੀ ਰਾਜਧਾਨੀ ਪੰਚਵਤੀ ਵੱਲ ਲੈ ਜਾਂਦੀ ਹੈ ਜਿਥੇ ਇੱਕ ਅਚੰਭਾ ਉਸ ਦੀ ਉਡੀਕ ਕਰ ਰਿਹਾ ਹੈ। ਤ੍ਰਿਪਾਠੀ ਨੇ ਜਦੋਂ ਦ ਸੀਕਰੇਟ ਆਫ ਦ ਨਾਗਾਸ ਲਿਖਣਾ ਆਰੰਭ ਕੀਤਾ ਸੀ, ਉਦੋਂ ਇਸ ਤਿਕੋਣੀ ਲੜੀ ਦਾ ਪਹਿਲਾ ਭਾਗ ਜਾਰੀ ਹੋਣਾ ਸੀ। ਉਸ ਨੇ ਭੂਗੋਲ ਅਤੇ ਇਤਿਹਾਸ ਦੇ ਆਪਣੇ ਗਿਆਨ ਉੱਤੇ ਨਿਰਭਰ ਕਰਦਿਆਂ ਕਹਾਣੀ ਵਿੱਚ ਮਿਲਣ ਵਾਲੀਆਂ ਥਾਵਾਂ ਦਾ ਵਿਸਥਾਰ ਕੀਤਾ। ਕਿਤਾਬ 12 ਅਗਸਤ 2011 ਨੂੰ ਰਿਲੀਜ਼ ਕੀਤੀ ਗਈ ਸੀ ਅਤੇ ਵੈਸਟਲੈਂਡ ਪ੍ਰੈਸ ਦੁਆਰਾ ਪ੍ਰਕਾਸ਼ਤ ਕੀਤੀ ਗਈ ਸੀ। ਇਸ ਦੇ ਰਿਲੀਜ਼ ਤੋਂ ਪਹਿਲਾਂ, ਲੇਖਕ ਨੇ ਇਕਬਾਲ ਕੀਤਾ ਕਿ ਬਹੁਤ ਸਾਰੇ ਖੁਲਾਸੇ ਕਿਤਾਬ ਵਿੱਚ ਮੌਜੂਦ ਹੋਣਗੇ ਜਿਸ ਵਿੱਚ ਬਹੁਤ ਸਾਰੇ ਪਾਤਰਾਂ ਦਾ ਅਸਲ ਸੁਭਾਅ ਵੀ ਸ਼ਾਮਲ ਹੈ। ਮਲਟੀਪਲੈਕਸ ਸਿਨੇਮਾ ਹਾਲਾਂ ਵਿੱਚ ਪ੍ਰਦਰਸ਼ਿਤ ਕਰਨ ਲਈ ਦੋ ਥੀਏਟਰਿਕ ਟ੍ਰੇਲਰ ਤਿਆਰ ਕੀਤੇ ਗਏ ਸਨ ਕਿਉਂਕਿ ਤ੍ਰਿਪਾਠੀ ਦਾ ਮੰਨਣਾ ਸੀ ਕਿ ਫਿਲਮ ਵੇਖਣ ਜਾਣ ਵਾਲੇ ਦਰਸ਼ਕ ਉਸ ਦੀਆਂ ਕਿਤਾਬਾਂ ਨੂੰ ਵੀ ਪੜ੍ਹਦੇ ਹਨ ਅਤੇ ਇਸ ਨਾਲ ਲੋਕਪ੍ਰਿਅਤਾ ਪੈਦਾ ਹੋਵੇਗੀ। ਦ ਸੀਕਰੇਟ ਆਫ ਦ ਨਾਗਾਸ ਦੇ ਰਿਲੀਜ਼ ਹੋਣ ਤੋਂ ਪਹਿਲਾਂ ਹੀ ਇਸ ਦੀਆਂ 80,000 ਕਾਪੀਆਂ ਦੇ ਪ੍ਰੀ-ਆਰਡ ਦੀ ਮੰਗ ਸੀ। ਕਿਤਾਬ ਪਹਿਲੇ ਮਹੀਨੇ ਵਿੱਚ ਹੀ 95,000 ਦੀ ਵਿਕਰੀ ਕਰਦਿਆਂ ਬੈਸਟ ਸੈੱਲਰ ਸੂਚੀ ਦੇ ਸਿਖਰ ਤੇ ਪਹੁੰਚ ਗਈ।   ਜੂਨ 2015 ਤੱਕ ਸ਼ਿਵਾ ਤਿਕੋਣੀ ਦੀਆਂ 25 ਲੱਖ ਤੋਂ ਵੱਧ ਕਾਪੀਆਂ ਵਿਕ ਚੁੱਕੀਆਂ ਸਨ ਭਾਵ ਇਹ ਕਿਤਾਬ 60 ਕਰੋੜ ਰੁਪਏ ਦੇ ਲਗਭਗ ਕਮਾ ਚੁੱਕੀ ਸੀ। ਹਾਲਾਂਕਿ ਕਿਤਾਬ ਵਪਾਰਕ ਪੱਧਰ ਤੇ ਬਹੁਤ ਵੱਡੀ ਸਫਲ ਜਾ ਰਹੀ ਸੀ ਪਰ ਤਾਂ ਵੀ ਇਸ ਨੂੰ ਰਲਵੇਂ ਜਿਹੇ ਪ੍ਰਤੀਕਰਮ ਮਿਲ ਰਹੇ ਸਨ। ਇੱਕ ਪਾਸੇ ਤ੍ਰਿਪਾਠੀ ਦੀ ਕਲਪਨਾ ਸ਼ਕਤੀ ਤੇ ਇਤਿਹਾਸ-ਮਿਥਹਾਸ ਲਈ ਸੂਝ ਬੂਝ ਦੀ ਸਰਾਹਨਾ ਹੋਈ, ਦੂਜੇ ਪਾਸੇ ਉਸ ਵਲੋਂ ਵਰਤੀ ਗਈ ਕਿਤਾਬ ਲਈ ਗੈਰ-ਸਾਹਿਤਕ ਸ਼ੈਲੀ ਨੂੰ ਵੀ ਆਲੋਚਕਾਂ ਨੇ ਟੇਢੇ ਹੱਥ ਲਿਆ।